**P R I L O G**

**UZ JAVNI NATJEČAJ ZA PRIJAM VJEŽBENIKA U UPRAVNI ODJEL ZA IMOVINSKO-PRAVNE POSLOVE GRADA POŽEGE I U UPRAVNI ODJEL ZA FINANCIJE I PRORAČUN GRADA POŽEGE**

**I. OBJAVA JAVNOG NATJEČAJA**:

Javni natječaj za prijam vježbenika radi osposobljavanja za poslove:

1.  **Višeg stručnog suradnika (2) za provedbu ITU mehanizama,** u Odsjeku za provedbu ITU mehanizma (PT), u Upravnom odjelu za imovinsko-pravne poslove Grada Požege, jedan (1) izvršitelj i

**2. Višeg stručnog suradnika (2) za računovodstvo i proračunske korisnike,** u Upravnom odjelu za financije i proračun Grada Požege, jedan (1) izvršitelj,

objavljen je u **Narodnim novinama, broj: 35 /24. od 22. ožujka 2024. godine.**

**II. ROK ZA PREDAJU PRIJAVA:**

**Prijave se predaju zaključno s danom, 2. travnja 2024. godine.**

**III. OPIS POSLOVA ZA RADNO MJESTO:**

**- pod točkom I.1. ovoga priloga - Viši stručni suradnik (2) za provedbu ITU mehanizama:**

 Provodi funkcije odabira operacija ITU mehanizma za urbano područje koje se posebno utvrđuju u okviru svakog pojedinog poziva na dodjelu bespovratnih sredstava, poduzima sva potrebna djelovanja u svrhu sprječavanja, otkrivanja i ispravljanja te prijave nepravilnosti, uključujući prijevare. Provodi sve aktivnosti u skladu s načelima dobrog financijskog upravljanja, transparentnosti i sprječavanja sukoba interesa, surađuje s Koordinacijskim tijelom, Upravljačkim tijelom, drugim Posredničkim tijelima i partnerima tijekom provedbe i praćenja Programa. Sudjeluje u aktivnostima koje provodi UT s ciljem usklađenog djelovanja u pitanjima od zajedničkog interesa ili u čijem rješavanju je potrebno sudjelovanje svih tijela Sustava upravljanja i kontrole. Pohađa relevantne izobrazbe u području upravljanja fondovima EU, a minimalno vezano uz dodjelu bespovratnih sredstava, nepravilnosti i prijevare te sukob interesa, osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga, planira sredstva za provedbu funkcija PTOO, sudjeluje u radu odbora za praćenje, surađuje s UT-om u izradi kriterija za odabir operacija i izradi dokumentacije poziva na dodjelu bespovratnih sredstava, sudjeluje u aktivnostima zatvaranja Programa, upravlja rizicima na razini funkcija, evidentira i elektronički pohranjuje podatke o svakoj operaciji u relevantni sustav. Sudjeluje u mreži za informiranje i komunikaciju kao osoba odgovorna za informiranje i komunikaciju, provodi komunikacijske aktivnosti iz svoje nadležnosti te vezano izvještavanje UT i KT te izrađuje dokumente u skladu s pravilima kojima se utvrđuju postupanja koja se odnose na upravljanje Programom. Obavlja druge srodne poslove po nalogu voditelja Odsjeka i pročelnika Upravnog odjela

**- pod točkom I.2. ovoga priloga - Viši stručni suradnik (2) za računovodstvo i proračunske korisnike):**

 Prati zakone i vodi brigu o zakonitom i pravovremenom obavljanju poslova i zadaća iz svog djelokruga rada. Obavlja poslove kontiranja i knjiženja u financijskom knjigovodstvu prihoda i rashoda, potraživanja i obveza, ulaznih i izlaznih računa, bankovnih i blagajničkih dokumenata, usklađuje analitičke evidencije s financijskim knjigovodstvom proračunskih korisnika. Vodi evidenciju dugotrajne imovine za proračunske korisnike za koje Grad vodi knjigovodstvo. Izrađuje financijska i druga izvješća, sudjeluje u izradi izvještaja o izvršenju Proračuna Grada Požege. Prati obračun plaća i naknada za proračunske korisnike. Prati provedbu sustava financijskog upravljanja i kontrola te sudjeluje u izradi izvještaja i dokumenata vezanih uz financijsko upravljanje i kontrole. Obavlja poslove ovjere dokumentacije za Upravni odjel. Obavlja i druge srodne poslove po nalogu pročelnika Upravnog odjela.

**IV. PODACI O PLAĆI**

Na određivanje visine plaće Višeg stručnog suradnika (2) za provedbu ITU mehanizama i Višeg stručnog suradnika (2) za računovodstvo i proračunske korisnike primjenjuje se Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.), Zakon o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.), Odluka o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 20/23. i 1/24.) te Kolektivni ugovor za službenike i namještenike upravnih tijela Grada Požege (Službene novine Grada Požege, broj: 7/21., 12/22., 23/22., 6/23., 8/23., 10/23., 17/23. i 19/23.) i Dodatak (8) Kolektivnom ugovoru za službenike i namještenike upravnih tijela Grada Požege, KLASA: 152-01/24-01/3, URBROJ: 2177-1-01/01-24-1 od 15. ožujka 2024. godine.

Plaću radnog mjesta Višeg stručnog suradnika (2) za provedbu ITU mehanizama kao i Višeg stručnog suradnika (2) za računovodstvo i proračunske korisnikečini umnožak koeficijenta složenosti poslova radnog mjesta koji iznosi 1,91 i osnovice od 839,14 eura.

Bruto plaća Višeg stručnog suradnika (2) za provedbu ITU mehanizama kao i Višeg stručnog suradnika (2) za računovodstvo i proračunske korisnikeiznosi 1.602,76 eura.

Za vrijeme trajanja vježbeničkog staža vježbenik ima pravo na 85% plaće poslova radnog mjesta Višeg stručnog suradnika (2) za komuniciranje s javnosti.

**V. NAČIN OBAVLJANJA PRETHODNE PROVJERE ZNANJA I SPOSOBNOSTI :**

Prethodna provjera znanja i sposobnosti kandidata obuhvaća pisano testiranje i intervju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua.

Ako kandidati ne pristupi testiranju smatra se da je povukao prijavu na natječaj.

**VI. PODRUČJE TESTIRANJA**

**Pisano testiranje sastoji se od** provjere poznavanja osnove djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Požege te provjere znanja, sposobnosti i vještina bitnih za obavljanje poslova radnog mjesta.

**Intervju** se provodi se samo s kandidatima koji su ostvarili najmanje 50% bodova iz pisanog testiranja.

**VII. PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**1. Osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Požege, za radno mjesto pod točkom I.1. (Viši stručni suradnik (2) za provedbu ITU mehanizama) kao i za radno mjesto pod točkom I.2. (Viši stručni suradnik (2) za računovodstvo i proračunske korisnike), ovih pravila:**

1. Zakon o lokalnoj i područnoj (regionalnoj) samoupravi (Narodne novine, broj:33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
2. Statut Grada Požege (Službene novine Grada Požege, broj: 2/21. i 11/22.)

**2. Provjera znanja, sposobnosti i vještina bitnih za obavljanje poslova radnog mjesta:**

1. **za radno mjesto pod točkom I.1. ovih pravila - Viši stručni suradnik (2) za provedbu ITU mehanizama:**
2. Zakon o regionalnom razvoju (Narodne novine, broj: 147/14., 123/17. i 118/18.)
3. Programi Republike Hrvatske 2021.- 2027., na linku: <https://strukturnifondovi.hr/eu-fondovi/eu-fondovi-2021-2027/>
4. Zakon o institucionalnom okviru za korištenje fondova Europske unije u Republici

Hrvatskoj (Narodne novine, broj: 116/21.)

1. Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblja 2021- 2027. (Narodne novine, broj: 96/22.), na linku:

<https://narodne-novine.nn.hr/clanci/sluzbeni/2022_08_96_1427.html>

1. Smjernice za uspostavu urbanih područja i izradu strategija razvoja urbanih područja za financijsko razdoblje 2021.-2027. (verzija 2.1), na linku:

<https://razvoj.gov.hr/UserDocsImages//O%20ministarstvu/Regionalni%20razvoj//Smjernice%20v2.1_2_10_2023.pdf>

1. **za radno mjesto pod točkom I.2. ovih pravila - Viši stručni suradnik (2) za računovodstvo i proračunske korisnike:**

1. Zakon o proračunu (Narodne novine, broj: 144/21.)

2. Pravilnik o proračunskom računovodstvu i Računskom planu (Narodne novine, broj: 158/23.)

3. [Pravilnik o financijskom izvještavanju u proračunskom računovodstvu](https://mfin.gov.hr/UserDocsImages/dokumenti/drzavna-riznica/racunovodstvo/Institucionalni%20okvir/Pravilnik%20o%20fin.%20izvje%C5%A1tavanju%20u%20pror.%20ra%C4%8D.%20KONA%C4%8CNO.docx) (Narodne novine, broj: [37/22](https://narodne-novine.nn.hr/clanci/sluzbeni/full/2022_03_37_443.html).)

4. Pravilnik o proračunskim klasifikacijama (Narodne novine, broj: 4/24.)

5. Odluka o izvršavanju Proračuna Grada Požege (Službene novine Grada Požege, broj: 20/23.)

**VIII. VRIJEME ODRŽAVANJA PRETHODNE PROVJERE ZNANJA I SPOSOBNOSTI KANDIDATA** biti će objavljeno na službenoj internetskoj stranici Grada Požege ([www.pozega.hr](http://WWW.POZEGA.HR)) i na oglasnoj ploči Grada Požege, najkasnije pet (5) dana prije odražavanja provjere.